cyanic-selkie/wikianc huggingface dataset:
மதன் லால் குரானா
பாரதிய ஜனதா கட்சி
அடல் பிகாரி வாஜ்பாய் தலைமையிலான அமைச்சரவையில் நாடாளுமன்ற விவகாரத் துறை மற்றும் சுற்றுலா அமைச்சகத்தின் அமைச்சராக செயல்பட்டவர். பின்னர் இராஜஸ்தான் மாநில ஆளுநராக 14 சனவரி 2004 முதல் 28 அக்டோபர் 2004 முடிய பதவி வகித்தவர். 9, 10, 12 மற்றும் 13வது இந்திய நாடாளுமன்ற மக்களவை உறுப்பினராக இருந்தவர்.
மேற்கோள்கள்
பகுப்பு:1936 பிறப்புகள் பகுப்பு:2018 இறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இந்திய அரசியல்வாதிகள் பகுப்பு:9வது மக்களவை உறுப்பினர்கள் பகுப்பு:10வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:தில்லி முதலமைச்சர்கள் பகுப்பு:தில்லி அரசு பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
தென்னாப்பிரிக்காவின் மாகாணங்கள்
தென்னாப்பிரிக்கா ஒன்பது மாகாணங்களாகப் பிரிக்கப்பட்டுள்ளது. துவக்கத்தில் நான்கு மாகாணங்கள் இருந்தன. 1994ஆம் ஆண்டு பொதுத் தேர்தலுக்கு முன்னதாக பந்துசுத்தான்கள் என்றழைக்கப்பட்ட, தென்னாபிரிக்காவின் இனவொதுக்கல் கொள்கையால் கறுப்பின பழங்குடியினருக்கென ஒதுக்கப்பட்டிருந்த,  நிலப்பகுதிகளும் ஒருங்கிணைக்கப்பட்டு இந்த நான்கு மாகாணங்கள் ஒன்பது மாகாணங்களாக பிரிக்கப்பட்டன. தென்னாப்பிரிக்க அரசியலமைப்பின் 12வது, 13வது, 16வது சட்டத்திருத்தங்கள் இவற்றில் ஏழு மாகாணங்களின் எல்லைகளை மாற்றியமைத்தன.
தற்போதைய மாகாணங்கள்
அடிக்குறிப்புகள்:
இரௌத்தின் தேற்றம்
வடிவவியலில் இரௌத்தின் தேற்றம் அல்லது இரூத்தின் தேற்றம் (Routh's theorem) என்பது ஏதாவது கொடுக்கப்பட்ட முக்கோணம் ஒன்றின் பரப்பளவுக்கும், அம் முக்கோணத்தின் விழுகோடுகள் தங்களை வெட்டிக்கொள்வதால் இடையே உண்டாகும் முக்கோணத்தின் பரப்பளவுக்கும் உள்ள விகிதத்தைப் பற்றியது ஆகும். இத் தேற்றம் என்ன சொல்லுகின்றது என்றால் ABC என்னும் முக்கோணத்தின் பரப்பு AABC (படத்தில் வெளியில் உள்ள முக்கோணம்) என்றும்,  F, D,  E  ஆகிய மூன்று புள்ளிகளும் முறையே விழுகோடுகள்  பக்கங்கள்  AB , BC,  AC ஆகியவற்றை முட்டும் இடங்களாகவும் கொண்டால், வெளி முக்கோணத்தின் ஒவ்வொரு பக்கத்தின் வெட்டுப் பகுதிகளைக் கீழ்க்காணும் விகிதமாக முதலில் எழுதலாம்:
இப்பொழுது விழுகோடுகள் வெட்டிக்கொள்ளும் புள்ளிகளாக  I, G, H ஆகிய மூன்றையும் கொண்டால், GHI என்னும் முக்கோணத்தின் பரப்பளவு(உள்ளே சிறிய சிவப்பு நிற முக்கோணம்):
என்று கூறுகின்றது இத் தேற்றம்.
உசாத்துணை
பகுப்பு:முக்கோணங்கள் பற்றிய தேற்றங்கள்
ஜாவா
ஜாவா என்னும் தலைப்பில் உள்ள கட்டுரைகள் கீழே உள்ளன.
அபிராமம்
அபிராமம் (ஆங்கிலம்:Abiramam), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கமுதி வட்டத்தில் இருக்கும் பேரூராட்சி ஆகும். பரமக்குடி - கமுதி சாலையில் அமைந்த அபிராமம், பரமக்குடியிலிருந்து 31 கி.மீ. தொலைவில் உள்ளது. முற்காலத்தில் இவ்வூர் மக்கள் பர்மாவில் (ரங்கூன்) தொழில் செய்து வந்தனர். இவ்வூரின் பழமையான கட்டிடங்கள் பர்மா தேக்கு மற்றும் பர்மா கலைபாணியில் கட்டப்பட்டது இதனால் இவ்வூர் முன்னர் சின்ன ரங்கூன் என அழைக்கப்பட்டது
2011-ஆம் ஆண்டு மக்கள்தொகை கணக்கெடுப்பின்படி,  இப்பேரூராட்சி 1,930 வீடுகளும்,  8,144 மக்கள்தொகையும் கொண்டது.
இது 3.83 ச.கி.மீ. பரப்பும்,  15 வார்டுகளும், 59 தெருக்களும் கொண்ட இப்பேரூராட்சியானது  பரமக்குடி (சட்டமன்றத் தொகுதி)க்கும், இராமநாதபுரம் மக்களவைத் தொகுதிக்கும் உட்பட்டது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 41 மீட்டர் (134 அடி) உயரத்தில் இருக்கின்றது.
சோமவன்ச அமரசிங்க
சோமவன்ச அமரசிங்க (Somawansha Amarasinghe, 1943 - 15 சூன் 2016) இலங்கை இடதுசாரி அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் மக்கள் விடுதலை முன்னணியின் தலைவராக 1990 முதல் 2014 வரை பணியாற்றினார்.
ஆரம்ப வாழ்க்கை
சோமவன்ச 1943 ஆம் ஆண்டில் களுத்துறை பயகலை என்னும் இடத்தில் ஜோன் அமரசிங்க என்பவருக்குக் கடைசி மகவாகப் பிறந்தார். களுத்துறை வித்தியாலயத்தில் கல்வி பயின்றார். நீர்ப்பாசனத் திணைக்களத்தில் பணியாற்றியவர்.
பாரதி
பாரதி அல்லது பாரதியார் என்ற தலைப்புகளில் உள்ள விக்கிப்பீடியா கட்டுரைகள்:
சோமவன்ச அமரசிங்க
அரசியல் வாழ்க்கை
சோமவன்ச 1981 இல் களுத்துறை மாவட்ட அபிவிருத்தி சபைத் தேர்தலில் போட்டியிட்டு வெற்றி பெற்றார்.
1984 ஆம் ஆண்டில் ஜேவிபியின் அரசியல் பீட உறுப்பினரானார். 1989 ஜேவிபி புரட்சிக் காலத்தில், இவர் பாதுகாப்புக் கருதி தனது குடும்பத்தினரை சப்பான் உட்படப் பல வெளிநாடுகளுக்கு அனுப்பியிருந்தார். ஜேவிபியின் இந்த இரண்டாம் கிளர்ச்சியின் பின்னர் 14 பேரைக்கொண்ட அக்கட்சியின் அரசியல் பீட உறுப்பினர்களில் சோமவன்ச மட்டுமே உயிர் தப்பியவர் ஆவார். 1990 இன் இறுதியில் இலங்கையில் இருந்து தப்பி வெளிநாடு சென்றார். முதலில் இந்தியா சென்ற சோமவன்ச பின்னர் இலண்டன், பாரிசு போன்ற பல ஐரோப்பிய நாடுகளில் 12 ஆண்டுகள் வாழ்ந்து வந்தார்.
2001 நவம்பர் 22 அன்று இலங்கை திரும்பிய சோமவன்ச மக்கள் விடுதலை முன்னணியை மீளப் புனரமைக்கும் பணிகளில் ஈடுபட்டார். 2014 பெப்ரவரியில் கட்சியின் தலைமைப் பொறுப்பை அனுர குமார திசாநாயக்கவிடம் ஒப்படைத்தார். 2015 ஏப்ரல் 15 இல் கட்சி மார்க்சியக் கொள்கைகளில் இருந்து தவறி விட்டதாகக் குற்றம் சுமத்தி கட்சியை விட்டு விலகினார். அதன் பின்னர் 2015 சூனில் மக்களின் சேவையாளர்கள் கட்சி என்ற புதிய கட்சியைத் தொடங்கினார்.
மறைவு
அமரசிங்க தனது 73வது அகவையில் ராஜகிரியவில் உள்ள அவரது உறவினரின் இல்லத்தில் காலமானார். இறப்பிற்கான காரணம் இதுவரை அறியப்படவில்லை.
வெளி இணைப்புகள்
பகுப்பு:1943 பிறப்புகள் பகுப்பு:2016 இறப்புகள் பகுப்பு:மக்கள் விடுதலை முன்னணி அரசியல்வாதிகள் பகுப்பு:சிங்கள அரசியல்வாதிகள் பகுப்பு:இலங்கை பொதுவுடமைவாதிகள் பகுப்பு:இலங்கை அரசியல்வாதிகள்
கனடியப் பழங்குடி மக்கள்
கனடாவின் பழங்குடி மக்கள் என்பது ஐரோப்பியர்கள் கனடாவிற்கு குடியேற வர முன்பு பல்லாயிரக்கணக்கான ஆண்டுகளாக இங்கு வாழ்ந்த மக்கள் ஆவர். இவர்கள் பல நாடுகளைக் சார்ந்தவர்களாக, பல மொழிகளை, பண்பாடுகளை, தொழில்நுட்பங்களை, சமூகப் பொருளாதார முறைமைகளைக் கொண்டவர்களாக இருந்தார்கள். இன்று இவர்கள் முதற் குடிமக்கள், இனுவிட், மேட்டிசு மூன்று வகையா அடையாளம் படுத்தப்படுகிறார்கள். 2006 புள்ளிவிபரங்களின் படி, கனடாவின் மொத்த சனத்தொகையில் 1,172,790 அல்லது 3.8% விழுக்காட்டு மக்கள் பழங்குடிகள் ஆவர். இதில் 600 தனித்துவமான முதற்குடி அரசுகள், அவர்களின் தனித்துவமான பண்பாடு, மொழி, கலைகளோடு இருக்கிறார்கள்.
ரோசு கார்டிஃப் பன்னாட்டு வானூர்தி நிலைய தொடருந்து நிலையம்
ரோசு கார்டிஃப் பன்னாட்டு வானூர்தி நிலைய தொடருந்து நிலையம், என்பது கார்டிஃப் பன்னாட்டு வானூர்தி நிலையத்திலுள்ள தொடருந்து நிலையம் ஆகும். தென்கிழக்கு வேல்சில் உள்ள ரோசு கிராமத்தையும்  கார்டிஃப் பன்னாட்டு வானூர்தி நிலையத்தையும் இணைக்க  உதவுகிறது. பயணிகள் பேருந்து இந்த நிலையத்தை வானூர்தி நிலைய முனைய கட்டிடத்துடன் இணைக்கிறது. சூன் 12, 2005-ம் ஆண்டு இந்த தொடருந்து நிலையம் மீண்டும் திறக்கப்பட்டது.
வெளி இணைப்புகள்
பகுப்பு:தொடருந்து நிலையங்கள்
கனடியப் பழங்குடி மக்கள்
முதலில் வந்த ஐரோப்பியர்கள் இந்தக் குளிர் தேசத்தில் எவ்வாறு தப்பிப் பிழைத்தல் என்பதை பழங்குடி மக்களிடம் இருந்தே கற்றுக் கொண்டார்கள். எனினும் தொடர்ந்த ஐரோப்பியர்களின் குடியேற்றமும் ஆதிக்கமும் இவர்களின் மக்கள் தொகையையும் வாழ்வியலையும் சிதைத்தது. ஐரோப்பியர் வந்தபோது தனிச் சொத்துரிமை என்ற கருத்துருவையே கொண்டிருக்காத இந்த மக்களிடம் இருந்து பெரும் நிலப் பகுதிகளை மிகக் சொற்ப விலைக்கு வாங்கினர். ஐரோப்பியர்களை இவர்கள் எதிர்த்தார்கள் என்றாலும், தொழில்நுட்பத்திலும் ஒழுங்கமைப்பிலும் மேம்பட்டு இருந்த ஐரோப்பியர்கள் இவர்களை வெற்றி கொண்டார்கள். பண்பாட்டு assimilation கொள்கையை வலியுறுத்திய ஐரோப்பிய கனேடிய அரசுகளால் இவர்களில் கணிசமான பகுதியினர் கட்டாயமாக கிறித்தவ சமயத்துக்கு மதம் மாற்றப்பட்டார்கள், கிறித்தவ கல்லூரிகளில் கட்டாயப் கல்வி பெற்றார்கள். இவர்களின் வாழ்வியல் பொருளாதார மூலங்கள் சிதைக்கப்பட்டதால் இவர்கள் கனேடிய அரசைத் தங்கி வாழும் நிலைக்கு தள்ளப்பட்டு உள்ளார்கள்.
ஆதாரங்கள்
பகுப்பு:கனடியப் பழங்குடி மக்கள் பகுப்பு:கனடாவின் வரலாறு பகுப்பு:கிறித்தவமும் வன்முறையும்
1571
ஆண்டு 1571 (MDLXXI) பழைய யூலியன் நாட்காட்டியில் திங்கட்கிழமையில் துவங்கிய ஒரு சாதாரண ஆண்டு ஆகும்.
சொல் (பொருள், நிகண்டு-வழி)
நிகண்டு நூல்கள் தமிழியில் உள்ள சொற்களில் புழக்கத்தில் இல்லாத பொருளைக் குறிப்பிடும் அகராதி போன்றவை. அவை மூன்று வகையாகச் சொற்களைப் பாகுபடுத்திக்கொண்டு பொருளைக் கூறுகின்றன. இவற்றில் ஒருசொல் பல பொருளைக் குறிப்பனவாகத் தொகுத்துக் காட்டப்பட்டுள்ள சொற்கள் திரட்டி அகரவரிசைப் படுத்தப்பட்டு இங்குத் தரப்படுகின்றன.
பகுப்பு:சொல்விளக்கம்
மலேசியா வாசுதேவன்
மலேசியா வாசுதேவன் (Malaysia Vasudevan, 15 சூன் 1944 – 20 பெப்ரவரி 2011) ஒரு தென்னிந்தியத் திரைப்படப் பின்னணிப் பாடகரும் நடிகரும் ஆவார். இவர் 8000 இற்கும் அதிகமான தமிழ்த் திரைப்பாடல்களைப் பாடியவர்.
வாழ்க்கைக் குறிப்பு
இவர் கேரளத்தைப் பிறப்பிடமாகக் கொண்ட மலேசியாவைச் சேர்ந்த சத்து நாயர் - அம்மாளு தம்பதியருக்கு எட்டாவது மகனாகப் பிறந்தார். மலேசியாவில் தமிழர் இசைக் குழு ஒன்றில் முக்கிய பாடகராக விளங்கினார்.
மலேசியாவில் பல நாடகங்களில் நடித்த அனுபவத்தை நம்பிக்கையாகக் கொண்டு சென்னை வந்தார். திரைப்பட வாய்ப்புகளைத் தேடினார். மலேசியத் தமிழர்கள் கூட்டாகத் தயாரித்த "இரத்தப் பேய்" என்ற தமிழ்ப் படத்தில் முதல் முறையாக நடிகராக அறிமுகமானார். 1970களில் விளம்பர நிறுவனங்களுக்காக 45 ஆவணப் படங்களில் நடித்துள்ளார். இளையராஜாவின் "பாவலர் பிரதர்ஸ்" குழுவில் பல மேடைக் கச்சேரிகளில் பாடி வந்தார்.
குடும்பம்
மலேசியா வாசுதேவன் அன்னப்பூரணி (உஷா வாசுதேவன்) ௭ன்ற பெண்ணை 1976 சனவரி 26 அன்று திருமணம் செய்து கொண்டார். இவருக்கு யுகேந்திரன், பிரசாந்தினி மற்றும் பவித்ரா என மூன்று பிள்ளைகள் உள்ளனர். இவருடைய மகன் தமிழ்த் திரைப் படங்களிலும் மற்ற மொழி திரைப்படங்களிலும் நடித்துள்ளார். மேலும் பின்னணிப் பாடகராகவும் திகழ்கிறார். இவருடைய மகள் பிரசாந்தினி ஒரு பின்னணிப் பாடகியாவார். வாரணம் ஆயிரம், ஆடுகளம் போன்ற பல திரைப்படங்களில் பாடல்கள் பாடியுள்ளார்.
பின்னணிப் பாடகராக
ஜி. கே. வெங்கடேசு இசையமைப்பில் "பொல்லாத உலகில் ஒரு போராட்டம்" என்ற படத்தில் பாலு விக்கிற பத்தம்மா... என்ற பாடல் மூலம் தமிழ்த் திரையுலகில் பாடகராக அறிமுகமானார். பாரதிராஜா இயக்கத்தில் 16 வயதினிலே படத்தில் கமல்ஹாசனுக்காக "ஆட்டுக்குட்டி முட்டையிட்டு..." என்ற இவர் பாடிய பாடல் பெரும் புகழ் பெற்றது.
அதன் பிறகு ஏராளமான படங்களில் புகழ்பெற்ற பாடல்களைப் பாடினார். கோடைகாலக் காற்றே, அள்ளித் தந்த பூமி, அடியாடு பூங்கொடியே, தங்கச் சங்கிலி எனப் பல பாடல்கள் புகழ் பெற்றன.
நடிகராக
இவர் ஒரு கைதியின் டைரி படத்தில் வில்லனாக நடித்தார். அதன் பின்னர் பல படங்களில் நடிக்கவும் தொடங்கினார். இவர் 85 தமிழ்த் திரைப்படங்களில் நடித்துள்ளார். முதல் வசந்தம், ஊர்க்காவலன், ஜல்லிக்கட்டு என வெற்றிப் படங்கள் பலவற்றில் வில்லனாகவும் குணச்சித்திர வேடத்திலும் நடித்துள்ளார். சன் தொலைக்காட்சியில் "சிலந்தி வலை" உட்பட ஏராளமான தொலைக்காட்சித் தொடர்களிலும் நடித்துள்ளார்.
ஆனந்த் என்பவர் இயக்கிய "மலர்களிலே அவள் மல்லிகை" என்ற படத்திற்கு கதை, வசனம் எழுதினார்.
இசையமைப்பாளராக
மலேசியா வாசுதேவன் 1980களில் ஒரு சில தமிழ்த் திரைப்படங்களுக்கு இசையமைத்தார். குறிப்பாக சாமந்தி பூ, பாக்கு வெத்தலை மற்றும் ஆயிரம் கைகள் போன்ற திரைப்படங்களுக்கு இசையமைத்தார்.
மறைவு
சில ஆண்டுகளாகப் பக்கவாத நோயால் பாதிக்கப்பட்ட வாசுதேவன் 2011 பெப்ரவரி 20 அன்று ஞாயிற்றுக்கிழமை பகல் 1 மணிக்கு காலமானார்.
இவர் நடித்த திரைப்படங்கள்
இவர் நடித்த சில திரைப்படங்கள்
வெளி இணைப்புகள்
பகுப்பு:1944 பிறப்புகள் பகுப்பு:2011 இறப்புகள் பகுப்பு:திரைப்படப் பாடகர்கள் பகுப்பு:தமிழ்த் திரைப்பட இசையமைப்பாளர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:தமிழ்த் திரைப்பட நடிகர்கள் பகுப்பு:கலைமாமணி விருது பெற்றவர்கள் பகுப்பு:தமிழக அரசு திரைப்பட விருது வெற்றியாளர்கள்
1493
1493 நாற்காட்டி
*
சென் பீட்டர்ஸ்பேர்க் விரைவுப் போக்குவரத்து குண்டு வெடிப்பு 2017
உருசியா நாட்டின் சென் பீட்டர்ஸ்பேர்க் நகர சென் பீட்டர்ஸ்பேர்க் விரைவுப் போக்குவரத்து நிலையத்தில் 3 ஏப்ரல் 2017 அன்று குண்டு வெடித்தது. குண்டு வெடிக்கும் போது விரைவுப் போக்குவரத்து தொடர்வண்டியானது சென்னாயா ப்லோஷ்ஜாட் (Sennaya Ploshchad) மற்றும் டெக்னாலஜிஸ்கி இன்ஸ்டிடியூட் (Tekhnologichesky Institut ) ஆகிய நிலையங்களுக்கு இடையே சென்று கொண்டிருந்தது. இவ்விபத்தில் உடனடியாக ஒன்பது பேர் மரணமடைந்தனர் பின்னர் மருத்துவமனையில் ஐவர் மரணமடைந்தனர். மேலும் 45 பேர் காயமடைந்தனர். வெடிபொருளானது கைப்பெட்டியினுள் (briefcase) வைக்கப்பட்டிருந்தது. இரண்டாவது வெடிபொருளானது மற்றுமொரு விரைவுப் போக்குவரத்து நிலையத்தில் கண்டுபிடிக்கப்பட்டு பின்னர் செயலிழக்கச் செய்யப்பட்டது  T. இக்குண்டுவெடிப்பின் சூத்ரதாரியாக கிர்கிசுத்தான் நாட்டைச் சேர்ந்த ரஷ்யக் குடியுரிமை பெற்ற அக்பர்ஷான் ஜாலியோய் (Akbarzhan Jaliov) சந்தேகிக்கப்படுகிறார்.
தாக்குதல்
2017, ஏப்ரல் 3 அன்று கிட்டத்தட்ட ஒரு கிலோகிராம் எடையுடைய வெடிபொருளானது, விரைவுப் போக்குவரத்து தொடர்வண்டி சென்னாயா ப்லோஷ்ஜாட் (Sennaya Ploshchad) மற்றும் டெக்னாலஜிஸ்கி இன்ஸ்டிடியூட் (Tekhnologichesky Institut ) ஆகிய நிலையங்களுக்கு இடையே சென்று கொண்டிருக்கும்போது வெடித்தது. அவசரகால நிகழ்வுகளின் அமைச்சு, குண்டானது மூன்றாவது பெட்டியில் வைக்கப்பட்டிருந்தது எனத் தெரிவித்துள்ளது. நேரில் பார்த்தவர்கள் குண்டானது வாசலின் அருகே வெடித்தது எனவும் வெடித்தவுடன் நடைமேடையெங்கும் புகையால் நிரம்பியது எனவும் தெரிவித்தனர். சமூக வலைத்தளங்களில் பதிவேற்றப்பட்ட காணொளிகள் பாதிக்கப்பட்டவர்களையும், உலோகக் கதவு வளைந்திருந்ததையும் காட்டியது. இக்குண்டுவெடிப்பைத் தொடர்ந்து சென் பீட்டர்ஸ்பேர்க் நகரின் அனைத்து விரைவுப் போக்குவரத்து தொடர்வண்டி நிலையங்களும் மூடப்பட்டன. பின்மாலைப் பொழுதில் இரண்டாவது, மூன்றாவது மற்றும் ஐந்தாவது தடத் தொடர்வண்டிகள் வழக்கம்போல் இயங்கின. .
எதிர்வினைகள்
தாக்குதல் நடந்தபோது அந்கரத்திலிருந்த உருசியப் பிரதமர் விளஜீமிர் விளஜீமிரவிச் பூட்டின் இத்தாக்குதல் தொடர்பான விரிவான விசாரணை மேற்கொள்ளப்படும் என உறுதியளித்தார். மேலும் தாக்குதல் நடைபெற்ற இடத்திற்குச் சென்று பாதிக்கப்படவர்களுக்காக மலர் வைத்து அஞ்சலி செலுத்தினார்.
தாக்குதலாளி
தாக்குதலாளி எனச் சந்தேகிக்கப்படும் நபர் கிர்கிசுத்தான் நாட்டைச் சேர்ந்த ரஷ்யக் குடியுரிமை பெற்ற 22 வயதுடைய அக்பர்ஷான் ஜாலியோய் (Akbarzhan Jaliov) ஆவார். 'அக்பர்ஷான் ஜாலியோய் 1995 ஆம் ஆண்டு கிர்கிசுத்தான் நாட்டின் ஓஷ்'' (Osh) நகரில் பிறந்தவர். ரஷ்ய நாட்டு எம்.கே (MK) எனும் ஊடகம் இவர் 2015 ஆம் ஆண்டில் சமையல்  நிபுணராகப் பணியாற்றினார் எனவும் அதன் பின்னர் தலைமறைவானார் எனத் தெரிவித்தது.
சர்வதேசக் கண்டனங்கள்
பல்வேறு நாடுகளைச் சேர்ந்த தலைவர்கள் இந்நிகழ்விற்கு தங்களது வருத்தத்தையும் கண்டனத்தையும் தெரிவித்தனர். சைனா, செக் குடியரசுc, டென்மார்க், பிரன்ஸ், ஜியார்ஜியா, இந்தியா, இந்தோனேசியா, ஈரான், இஸ்ரேல், மலேசியா, பாகிஸ்தான், போலந்து, போர்த்துக்கல், உக்ரைன், ஐக்கிய ராஜ்ஜியம், அமெரிக்கா மற்றும் ஐரோப்பிய யூனியன் போன்றவை தங்களது வருத்தத்தைப் பதிவு செய்த நாடுகளுள் சில.
மேற்கோள்கள்
பகுப்பு:2017 நிகழ்வுகள் பகுப்பு:உருசியாவில் தீவிரவாதத் தாக்குதல்கள்
சில நேரங்களில் சில மனிதர்கள்
சில நேரங்களில் சில மனிதர்கள் 1977 ஆம் ஆண்டு வெளிவந்த தமிழ் திரைப்படமாகும். ஜெயகாந்தனின், "அக்னி பிரவேசம்" என்ற நாவலை அடிப்படையாகக் கொண்டு எடுக்கப்பட்டதாகும். லட்சுமி, ஸ்ரீகாந்த், சுந்தராபாய் மற்றும் பலர் நடித்த இப்படத்தினை ஏ. பீம்சிங் இயக்கினார்.
இத்திரைப்படம் தெலுங்கு மொழியில் கொன்னி சமயலுலோ கொம்தரு மனுஷுலு என்ற பெயரில் வெளிவந்தது.
பகுப்பு:1977 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:ஏ. பீம்சிங் இயக்கிய தமிழ்த் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
நசீம் அகமது (சட்டமன்ற உறுப்பினர்)
நசீம் அகமது (Naseem Ahmed) என்பவர் இந்திய அரசியல்வாதியும் தேசிய லோக்தள கட்சியின் உறுப்பினரும் ஆவார். இவர் அரியானா சட்டமன்ற உறுப்பினராக 2014 முதல் 2019 ஆம் ஆண்டு வரை பதவியிலிருந்தார். அரியானாவில் உள்ள பிரோசாபூர் ஜிர்கா சட்டமன்றத் தொகுதியினை இவர் பிரதிநிதித்துவப்படுத்தினார். 2019ஆம் ஆண்டில் நடைபெற்ற அரியானா சட்டமன்றத் தேர்தலுக்கு முன்பாக இவர் பாரதிய ஜனதா கட்சியில் சேர்ந்தார்.
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:அரியானா அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள்
அனிதா ரத்னம்
அனிதா ரத்னம் (பிறப்பு: மே 21, 1954) தமிழகத்தைச் சேர்ந்த இந்தியப் பாரம்பரிய நடனக் கலைஞர், நடன ஆசிரியர். பரத நாட்டியத்தில் முதன்மை பயிற்சி பெற்ற இவர், கதகளி, மோகினியாட்டம், களரிப்பயிற்று எனும் நடன மற்றும் போர்க் கலைகளிலும் முறையான பயிற்சி பெற்றுள்ளார். இக்கலைகள் ஒருங்கிணைந்த ஒரு தனிப்பட்ட நடன பாணியை உருவாக்கி, நியோ பாரத் நாட்டியம் எனப் பெயரிட்டுள்ளார். . இவர் 40 ஆண்டுகளாக 15 நாடுகளில் தனது நிகழ்ச்சிகளை நடத்தி வருகிறார். கண்டுகொண்டேன் கண்டுகொண்டேன் (2000), பாய்ஸ் (2003) ஆகிய தமிழ்த் திரைப்படங்களில் நடித்தும் இருக்கிறார். இவரின் பணி நடனம், நாடகம், பேசும் சொல், சடங்கு, தொல்லியல், நாடகவியல் மற்றும் பெண்கள் பிரச்சினைகள் போன்ற பல பிரிவுகளை எடுத்தாழ்கிறது.
1992 இல் சென்னையில் அமைக்கப்பட்ட "அரங்கம்" என்ற அறக்கட்டளையின் நிறுவனரும் மற்றும் இயக்குனரும் ஆவார். இவர் 1993 ஆம் ஆண்டில் "அரங்கம் நடன அரங்கம்" செயல்திறன் நிறுவனத்தையும் நிறுவினார். 2000 ஆம் ஆண்டில் இவர் இந்திய நடனத்திற்கான "நர்த்தகி.காம்" என்ற இணையதளம் ஒன்றை உருவாக்கினார். பல ஆண்டுகளாக, இந்தியாவிலும் வெளிநாட்டிலும் நடனக் கலைஞராகவும், அறிஞராகவும், கலாச்சார ஆர்வலராகவும் பணியாற்றியதற்காக இவர் பல விருதுகளையும் அங்கீகாரங்களையும் பெற்றுள்ளார்.
கல்வி மற்றும் பயிற்சி
அனிதா ரத்னம் தனது ஆரம்ப நடனப் பயிற்சியை பரதநாட்டிய குருவான அடையார் கே. லட்சுமணனின் கீழ் பெற்றார். பின்னர் ருக்மிணி தேவி அருண்டேலின் 'கலாசேத்திராவுக்கு' மேம்பட்ட பயிற்சிக்காகச் சென்று நடனத்தில் முதுகலை சான்றிதழ் பட்டம் பெற்றார். இவர் பரதநாட்டியத்திலும், கதகளி மற்றும் கேரளாவின் பாரம்பரிய நடனங்களான மோகினியாட்டத்திலும் பயிற்சி பெற்றார்.
தொழில்
நியூ ஆர்லியன்ஸ் பல்கலைக்கழகத்தில் அரங்கம் மற்றும் தொலைக்காட்சியில் முதுகலைப் பட்டம் பெற்றார். அடுத்த பத்து ஆண்டுகளை அமெரிக்காவில் ஒரு தொலைக்காட்சி தயாரிப்பாளர் / வர்ணனையாளராக இந்தியாவில் கலை, பயணம் மற்றும் கலாச்சாரம் குறித்த வாராந்திர தொடர் உள்ளிட்ட தயாரிப்புகளுடன் கழித்தார். 1992 ஆம் ஆண்டில் சென்னையில் அமைக்கப்பட்ட 'அரங்கம்' அறக்கட்டளையை அமைத்தார், அதைத் தொடர்ந்து 1993 ஆம் ஆண்டில் அரங்கம் நடன அரங்கம் என்ற செயல்திறன் நிறுவனத்தை நிறுவினார். ஒரு நவீனத்துவவாதியான, ரத்னம், பாரம்பரிய நடனமான பரதநாட்டியத்தில் தனது ஆரம்ப பயிற்சியுடன் தொடர்புடைய பல்வேறு இயக்கங்கள் மற்றும் சடங்கு மரபுகளை ஆராய்ந்துள்ளார்.
சடங்கு மற்றும் மறுமலர்ச்சி
பண்டைய தமிழ் கலை கலைகளின் புத்துயிர் பெறுவதில் கவனம் செலுத்திய அரங்கம் அறக்கட்டளை, 13 ஆம் நூற்றாண்டின் தமிழ்நாட்டின் ஒரு சில கோவிலின் நடைமுறையில் உள்ள சடங்கு நாடக பாரம்பரியமான"கைசிகி நாடகம்" என்பதைப் புதுப்பித்துள்ளது. 50 ஆண்டுகால இடைவெளிக்குப் பிறகு, நவம்பர் 1999 இல் தமிழ்நாட்டின் திருகுருங்குடியில் உள்ள புகழ்பெற்ற விஷ்ணு ஆலயத்தில் அதன் முதல் மறுமலர்ச்சி நிகழ்ச்சியைக் கொண்டிருந்தது. தற்போதும் மறுமலர்ச்சி பணிகள் தொடர்கின்றன. கிட்டத்தட்ட அழிந்துபோன 10 ஆம் நூற்றாண்டில் மூன்று தென்னிந்திய விஷ்ணு கோயில்களில் தமிழ் கோயில் பூசிகளில் கடைப்பிடிக்கும் விரிவான மைம் மற்றும் இயக்க பாணியை ஆராய்ச்சி செய்தும் மற்றும் ஆவணப் படுத்தியும் தனது நடன-கலை சொற்களஞ்சியத்தில் மதிப்புமிக்க ஆராய்ச்சியை இணைத்து வருகிறார்.
2007 ஆம் ஆண்டில், கனடாவைச் சேர்ந்த நடனக் கலைஞரும், நடன இயக்குனருமான ஹரி கிருட்டிணனுடன் இணைந்து நியூ யார்க்கின் ஜாய்ஸ் சோஹோவில் "7 கிரேஸ்" என்ற தனது தனி நிகழ்ச்சியை நடத்தினார். இவர் 40 ஆண்டுகளாக 15 நாடுகளில் தனது நிகழ்ச்சிகளை நடத்தி வருகிறார். கண்டுகொண்டேன் கண்டுகொண்டேன் (2000), பாய்ஸ் (2003) ஆகிய தமிழ்த் திரைப்படங்களில் நடித்தும் இருக்கிறார்.
வெளியிணைப்புகள்
பகுப்பு:1954 பிறப்புகள் பகுப்பு:பரதநாட்டியக் கலைஞர்கள் பகுப்பு:பரதநாட்டிய ஆசிரியர்கள் பகுப்பு:கலைமாமணி விருது பெற்றவர்கள் பகுப்பு:கலாசேத்திரா மாணவர்கள் பகுப்பு:வாழும் நபர்கள் பகுப்பு:தமிழ்நாட்டு நடனக்கலைஞர்கள் பகுப்பு:இந்தியப் பாரம்பரிய பெண் நடனக் கலைஞர்கள்
அமினால்
அமினால் அல்லது அமினோ அசிட்டால் (Aminal or Aminoacetal) என்பது ஒரு வேதி வினைக்குழுவாகும். இவ்வகைச் கரிமச் சேர்மங்களில் இரண்டு அமீன் குழுக்கள் ஒரே கார்பன் அணுவுடன் C(NR2)(NR2)- என இணைந்திருக்கும். இவ்வாய்ப்பாட்டில் இடம்பெற்றுள்ள R ஓர் ஐதரசன் குழு அல்லது ஓர் ஆல்க்கைல் குழுவைக் குறிக்கும். அமினால் மற்றும் எமியமினால் குழுக்கள் நைட்ரசன் ஆக்சிசனால் இடப்பெயர்ச்சி செய்யப்பட்ட அசிட்டால்கள் மற்றும் எமியசிட்டால்கள் குழுக்களை ஒத்த சேர்மங்களாகும். பிசர் இண்டோல் தொகுப்பு வினையில் அமினால்கள் தோன்றுகின்றன. வளைய அமினால்களும் நன்கு அறியப்படுகின்றன. டையமீன் மற்றும் ஆல்டிகைடு ஆகியவற்றை ஒடுக்கம் செய்வதால் இவை உண்டாகின்றன.
எமியமினால் ஈதர்கள்
எமியமினால் ஈதர்களும் சிலசமயங்களில் அமினால்கள் என்று அழைக்கப்படுகின்றன. ஐயுபிஏசி இதை ஆதரிப்பதில்லை. R‴-C(NR'2)(OR")-R⁗ என்ற மூலக்கூறு கட்டமைப்பில் இவை அமைகின்றன. கிளைக்கோசிலமீன்கள் வளைய எமியமினால் ஈதர்களுக்கு உதாரணமாகும்.
மேற்கோள்கள்
பகுப்பு:வேதி வினைக்குழுக்கள்
ஆறு
ஆறு பற்றிய குறிப்புகள் ஆறு  என்பது இயற்கையாகச் செல்லும் நன்னீரைக் கொண்ட ஒரு பெரிய நீரோட்டம் ஆகும். ஆறுகள் பொதுவாக மலைப்பகுதிகளில் தொடங்குகின்றன. ஆற்றின் இருபுறமும் உள்ள நிலப்பகுதி கரை என அழைக்கப்படுகிறது. ஆறுகள் பொதுவாக மற்றொரு ஆற்றிலோ, ஏரிகளிலோ அல்லது கடலிலோ இணைகின்றன. ஆற்றில் நீரோட்டமானது புவியீர்ப்பு விசையின் காரணமாக ஏற்படுகிறது. சில வேளைகளில் ஆறுகள் இன்னொரு நீர் நிலையை அடையும் முன்பே நிலத்துக்குள் உறிஞ்சப்படுவதோ அல்லது வரண்டு விடுவதோ உண்டு. பெரிய நீரோட்டங்கள் ஆறுகள் என்றும், சிறியவை சிற்றாறுகள் என்றும் அழைக்கப்படுகின்றன. எனினும் எதனை ஆறு என்று அழைக்கலாம் என்பதற்கான பொது விதி எதுவும் கிடையாது.
ஆறு நீர்ச் சுழற்சியின் ஒரு கூறு ஆகும். ஆற்றில் இருக்கும் நீர் பொதுவாக மழை போன்றவற்றிலிருந்து பெறப்படுகிறது. புவி மேற்பரப்பில் வழிந்து ஓடுவதன் மூலமும், நிலத்தடி நீரை மீள்விப்பதன் மூலமும், இயற்கையான நீர் நிலைகள் நிரம்புவதன் மூலமும் மழை நீர் ஆற்றை அடைகின்றது.
தோற்றம்
ஊற்றுக்களில் இருந்தோ, ஏரிகளில் இருந்தோ, பனியாறுகள் உருகுவதன் மூலமோ, மழை நீர் வழிந்தோடுவதனாலோ அல்லது வேறு பல வழிகளிலோ ஆறுகள் உருவாகக் கூடும். பொதுவாக ஆறுகளுடன் வேறு ஆறுகள் வந்து இணைவது உண்டு. இத்தகைய ஆறுகள் சிற்றாறுகள் அல்லது துணையாறுகள் என அழைக்கப்படுகின்றன. ஆற்றில் கொண்டு செல்லப்படும் நீரின் அளவு. ஆற்றில் மேற்பரப்பில் செல்லும் நீரும், கண்ணுக்குத் தெரியாமல் நிலத்துக்குக் கீழ் செல்லும் நீரும் சேர்ந்தது ஆகும். பெரிய பள்ளத்தாக்குகளில் ஓடும் ஆறுகளில் இவ்வாறான கண்ணுக்குத் தெரியாத நீரோட்டத்தின் கூறு மேலே தெரியக்கூடிய நீரின் அளவை விடப் பெருமளவு அதிகமாக இருக்கக்கூடும்.
ஆற்றின் மூலத்தில் இருந்து பள்ளத்தை நோக்கி ஓடும் ஆறுகள் பொதுவாகக் கடலிலோ அல்லது பெரிய ஏரிகளைப் போன்ற நீர் நிலைகளிலோ கலக்கின்றன. வரண்ட பகுதிகளில் ஆற்று நீர் ஆவியாவதன் மூலம் இவ்வாறான நீர் நிலைகளை அடையு முன்னரே வறண்டு விடுவது உண்டு. சில ஆறுகள் மண்ணுக்கு ஊடாகவோ, ஊடுசெல்லவிடும் பாறைகளூடாகவோ நிலத்துக்குள் உறிஞ்சப்படுவது உண்டு. இது நிலத்தடி நீராகத் தங்கிவிடுகிறது. தொழிற்சாலைகளுக்கும், நீர்ப்பாசனத் தேவைகளுக்கும் பெருமளவில் நீரை எடுப்பதனாலும் அதன் இயற்கையான முடிவிடத்தை அடையும்முன்பே ஆறு வற்றிவிடுவதையும் காணலாம். ஆற்றுக்கு நீரை வழங்கும் பகுதி அல்லது ஆற்றினால் வடியச் செய்யப்படும் நிலப்பகுதி வடிநிலம் அல்லது நீரேந்து பகுதி எனப்படுகின்றது.
நில அமைப்பு
ஆற்றில் செல்லும் நீர் பொதுவாக அதன் கால்வாய்ப் பகுதியூடாகவே செல்கிறது. இது இரண்டு கரைகளுக்கு இடைப்பட்ட ஆற்றுப்படுகையினால் ஆனது. பெரிய ஆறுகளில் இந்த வாய்க்கால் பகுதிக்கு வெளியே வெள்ளப்பெருக்குச் சமதளம் (Flood plains) இருப்பதுண்டு. இது வெள்ளப்பெருக்குக் காலங்களில் ஆற்றுநீர் வாய்க்கால் பகுதிக்கு வெளியே செல்லும்போது உருவாவது. வெள்ளப்பெருக்குச் சமதளங்கள் ஆற்றின் கால்வாய் அளவிலும் மிகப் பெரிதாக இருப்பதும் உண்டு.
பெரும்பாலும் ஆறுகள் ஒரு வழியிலேயே செல்லுகின்றன. ஆனால் சில ஆறுகள் ஒன்றுடன் ஒன்று இணைக்கப்பட்ட பல வழிகளில் சென்று பின்னல் ஆறுகளாக அமைவதும் உண்டு. பெரிய அளவிலான இவ்வாறான ஆறுகள், நியூசிலாந்தின் தெற்குத் தீவு போன்ற, உலகின் சில பகுதிகளிலேயே காணப்படுகின்றன. பின்னல் ஆறுகள், அரிப்புச் சமவெளிகளிலும், சில ஆற்றுக் கழிமுகங்களிலும் அமைவதுண்டு.
பாயும் ஆறு ஒரு ஆற்றல் மூலமாகும். இதனால் இவ்வாற்றல் ஆற்றின் வாய்க்கால் மீது தாக்கி அதன் வடிவத்தை மாற்றுகிறது. பிராம் விதிப்படி (Brahm's law) ஆற்றினால் அடித்துச் செல்லப்பக்கூடிய பொருளொன்றின் திணிவு ஆற்றின் வேகத்தின் ஆறாம் அடுக்குக்கு விகிதசமம் ஆகும். இதனால், ஆற்றின் ஓட்ட வேகம் இரண்டு மடங்காக அதிகரிக்கும்போது, 64 மடங்கு அதிக திணிவுள்ள பொருளை அடித்துச் செல்லக்கூடிய ஆற்றலைப் பெறுகிறது. மலைப்பாங்கான கடினப்பாறை வலயங்களில் இதன் காரணமாக கடினப் பாறைகள் ஊடாக அரிப்பு வாய்க்கால்கள் (erosion channel) ஏற்படுவதோடு, பெரிய பாறைகள் உடைந்து மணலும், சிறு கற்களும் உருவாவதைக் காணலாம். ஆறுகள் ஓடும் பாதையின் இடைப் பகுதிகளில் அது சமதளங்களில் ஓடும்போது, கரைகள் அரிக்கப்படுவதனால் வளைவுகள் ஏற்படுவதுடன், இத்தகைய உட்புற வளைவுகளில் படிவுகளும் ஏற்படுகின்றது. ஆற்றுப் பாதைகள் தடம் (loop) போல் அமையும் இடங்களில் சில வேளைகளில் ஆறு குறுக்கே ஓடி இணைந்து ஆற்றுப் பாதையின் நீளத்தைக் குறைப்பதுடன் [[இலாட வடிவ ஏரி யையும் உருவாக்கும்.
வகைப்பாடு
ஆறுகளைக் கற்பனை செய்து பார்ப்பதற்குக் கீழ் காட்டப்படும் வகைப்பாடு உதவும் எனினும், வேறு பல காரணிகளையும் கருத்தில் கொள்ளவேண்டும். ஓட்டப்பாதையின் சரிவு புவிமேலோட்டு அசைவுகளில் தங்கியுள்ளது எனினும் ஓடும் நீரின் அளவு, காலநிலையிலும், படிவின் அளவு, நிலவியல் அமைப்பு, சரிவு என்பவற்றிலும் தங்கியுள்ளன.
ஆறுகளின் இன்றியமையாமை
உலகின் பெரும் நாகரிகங்கள் ஆறுகளின் கரைகளிலேயே அமைந்துள்ளன. ஆறுகள் மனிதர்களுக்கு குடிநீர்த் தேவையை மட்டுமன்றி அவர்களது வாழ்வியல் தேவைகளையும் நிறைவு செய்கின்றன. வேளாண்மை, பல வகையான தொழிற்சாலைகள் (எ.கா: காகித ஆலை) ஆற்று நீரையே நம்பியிருக்கின்றன. தற்காலத்தில் ஆற்றோட்டத்தைப் பயன்படுத்தி மின்சாரமும் உருவாக்கப்படுகிறது.
மேற்கோள்கள்
* பகுப்பு:நீர்நிலைகள்
Great Plains
குள்ளப்பகவுண்டன்பட்டி ஊராட்சி
குள்ளப்பகவுண்டன்பட்டி ஊராட்சி (Kullappagoundanpatti Gram Panchayat), தமிழ்நாட்டின் தேனி மாவட்டத்தில் உள்ள கம்பம் வட்டாரத்தில் அமைந்துள்ளது. இந்த ஊராட்சி, ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3685 ஆகும். இவர்களில் பெண்கள் 1824 பேரும் ஆண்கள் 1861 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிங்கப்பூர் சுற்றுலா வாரியம்
சிங்கப்பூர் சுற்றுலா வாரியம் (Singapore Tourism Board, STB; மலாய்: Lembaga Pelancongan Singapura; சீனம்: 新加坡旅游局 சிங்கப்பூர் அரசின் வர்த்தகம் மற்றும் தொழில்துறை அமைச்சகத்திற்கு உட்பட்ட வாரியம் ஆகும். இது நாட்டின் சுற்றுலாத் துறையை மேம்படுத்த உதவுகிறது.
thumb|right|250px|தலைமையகம்
இணைப்புகள்
பகுப்பு:சிங்கப்பூர் பகுப்பு:சுற்றுலா
தாமரை (இதழ்)
வரலாறு
தாமரை இதழின் ஆசிரியராக ப. ஜீவானந்தமும், 'மாஜினி' துணை ஆசிரியராகவும் பணியாற்றினர். பணியாற்றினார். ஜீவானந்தத்துக்குப் பிறகு மாஜினி இதழ் பொறுப்பை நிர்வகித்தார். பின்னர், 1960 களில் தி. க. சிவசங்கரன், ஆ. பழநியப்பன், எம். கே. ராமசாமி ஆகிய மூவரைக் கொண்ட 'ஆசிரியர் குழு' தாமரையை வளர்க்கும் பணியை ஏற்று நடத்தியது. இவர்களது ஆசிரியப் பொறுப்பு பத்து வருட காலம் நீடித்தது. இந்தக் காலகட்டத்தில் 'தாமரை' இலக்கியவாதிகளின் கவனத்தைக் கவர்ந்தது.
2,6-டைகுளோரோ அனிலின்
2,6-டைகுளோரோ அனிலின் (2,6-Dichloroaniline) என்பது C6H3Cl2(NH2)  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைகுளோரோ அனிலினின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் இச்சேர்மமும் ஒரு வகை மாற்றியனாகும். நிறமற்ற அல்லது வெண்மை நிறத்தில் திண்மமாகக் காணப்படுகிறது. குளோனிடின் மற்றும் டைகுளோபெனாக் உள்ளிட்ட மருந்துகள் இதன் வழிப்பெறுதிகளாகும்.
தாமரை (இதழ்)
வரலாறு
உலக இலக்கியங்களின் வளர்ச்சி, அண்டை மாநிலங்களில் வளரும் இலக்கியப் போக்குகள், சோவியத் உருசியாவின் புதிய இலக்கியப் படைப்புகள் ஆகியவற்றைத் தமிழ் வாசகர்களுக்கு விரிவாக அறிமுகம் செய்தது தாமரை. இதற்கென்றே சர்வதேச சிறுகதை மலர், (இந்திய) அயல்மொழிச் சிறுகதைச் சிறப்பிதழ் என்று அவ்வப்போது சிறப்பிதழ்களை ஆசிரியர் குழுவினர் உருவாக்கினர். அவ்வப்போது சிறுகதைப் போட்டிகளை நடத்தினர்.
2,6-டைகுளோரோ அனிலின்
தயாரிப்பு
2,6-டைகுளோரோநைட்ரோபென்சீனை ஐதரசனேற்றம் செய்து 2,6-டைகுளோரோ அனிலினைத் தயாரிக்கலாம்.
தாமரை (இதழ்)
வரலாறு
தமிழ்நாட்டின் இலக்கியப் படைப்பாளிகளது சிறுகதைகளைச் சேகரித்து சிறுகதைச் சிறப்பிதழ்கள் வெளியிட்டார்கள். வட்டார இலக்கிய வளர்ச்சியை அறிமுகப்படுத்தும் வகையில் 'கரிசல் இலக்கிய மலர்' தயாரித்தார்கள்.
விமர்சனக் கட்டுரைகளைச் சேகரம் செய்து வெளியிடுவதில் அக்காலக்கட்டத்திய தாமரை அதிக அக்கறை காட்டியது. மணிக்கொடி எழுத்தாளர்களை விமர்சித்து தி. க. சிவசங்கரன் ஒரு கட்டுரைத் தொடர் எழுதினார். உலக நாடக இலக்கியம் குறித்து எம். கே. மணி சாஸ்திரி கட்டுரைத் தொடர் ஒன்றை எழுதினார்.
2,6-டைகுளோரோ அனிலின்
தயாரிப்பு
ஆய்வகத்தில் சல்பனிலமைடை ஆலசனேற்றம் செய்து தொடர்ந்து சல்போநீக்க வினைக்கு உட்படுத்துவதன் மூலம் தயாரிக்கப்படுகிறது.
மேற்கோள்கள்
பகுப்பு:அனிலின்கள்
தாமரை (இதழ்)
வரலாறு
ஆசிய, ஆப்பிரிக்க விடுதலைக் கவிஞர்களின் படைப்புகளைத் தமிழில் தந்தது தாமரை. வியட்நாம் மக்களின் விடுதலைப் போராட்டத்தையும், அதன் பின்னணியில் தோன்றிய இலக்கியங்களின் பெருமையையும் எடுத்துச் சொல்வதற்காக 'வியட்நாம்' மலர் ஒன்றை வெளியிட்டது.
தாமரை வெகுகாலம் வரை புதுக் கவிதையை வரவேற்கவில்லை. பின்னர் முற்போக்குப் பாணியில் எழுதப்படும் புதுக் கவிதைகளை விரும்பி வெளியிட்டது. புதிய கவிஞர்களுக்கு ஆதரவு தந்தது.
நூறு இதழ்கள் தயாரித்து முடித்துப் பெயர் ஈட்டிய பெருமையோடும் மகிழ்ச்சியோடும் ஆசிரியப் பொறுப்பிலிருந்து ஆசிரியர் குழுவினர் விலகிக் கொண்டனர். அதிலிருந்து 'தாமரை' தனது பெருமையை இழக்கலாயிற்று.
= குறிப்புகள் ==
பகுப்பு:இந்தியத் தமிழ் இதழ்கள் பகுப்பு:சிற்றிதழ்கள் பகுப்பு:இடதுசாரித் தமிழ் இதழ்கள்
அச்சன்புதூர்
அச்சன்புதூர் (ஆங்கிலம்:Achampudur), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டத்தில் உள்ள் கடையநல்லூர் வட்டத்தில் அமைந்த பேரூராட்சி ஆகும். இப்பேரூராட்சி 13.48 சதுர கிலோமீட்டர் பரப்பளவும், 15 வார்டுகளும், 55 தெருக்களும், 14.966 மக்கள்தொகையும் கொண்டது. இப்பேருராட்சி கடையநல்லூர் சட்டமன்றத்திற்கும், தென்காசி மக்களவைத் தொகுதிக்கும் உட்பட்டது. இவ்வூரில் அய்யப்பன் கோவில் உள்ளது.
ஆதாரங்கள்
பகுப்பு:தென்காசி மாவட்டப் பேரூராட்சிகள் பகுப்பு:தென்காசி மாவட்ட ஊர்களும் நகரங்களும்
கொங்கர்புளியங்குளம்
கொங்கர்புளியங்குளம் அல்லது '''கே. புளியங்குளம் (Kongar Puliyankulam'''), தமிழ்நாட்டின் மதுரை மாவட்டம், திருமங்கலம் வட்டம், திருமங்கலம் ஊராட்சி ஒன்றியத்தில் உள்ள கே. புளியன்குளம் ஊராட்சியில் பழம்பெரும் சின்னங்கள் அமைந்த கிராமம் ஆகும். இங்கு கொங்கர்புளியங்குளம் சமணர் மலையில் சமணர் படுக்கைகளும், கிமு 200 ஆண்டுகளுக்கு முந்தைய தமிழி கல்வெட்டுக்களும் மற்றும் கிபி எட்டாம் நூற்றாண்டின் தமிழ் வட்டெழுத்து கல்வெட்டுக்களும் உள்ளது.
அமைவிடம்
மதுரை - உசிலம்பட்டி செல்லும் நெடுஞ்சாலையில் மதுரை காமராசர் பல்கலைக்கழகம் அருகே 2 கிமீ தொலைவிலும், மதுரைக்கு மேற்கில் 15 கிமீ தொலைவில், நாகமலை அடிவாரத்தில்  கொங்கர்புளியங்குளம் கிராமம் உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, கொங்கர்புளியங்குளம் கிராமம் 1,091 குடும்பங்களும், 3,815 மக்கள்தொகையும் கொண்டது. எழுத்தறிவு 75.98%   ஆகவுள்ளது. பாலின விகிதம் ஆயிரம் ஆண்களுக்கு, 885 பெண்கள் வீதம் உள்ளனர். மக்கள்தொகையில், தாழ்த்தப்பட்டோர் 9.9% ஆகவுள்ளனர்.
வெளி இணைப்புகள்
பகுப்பு:மதுரை மாவட்டத்திலுள்ள கிராமங்கள் பகுப்பு:வட்டெழுத்துக் கல்வெட்டுகள் பகுப்பு:தமிழ் பிராமிக் கல்வெட்டுகள்
விற்றூற்று வண்ணக்கன் தத்தனார்
விற்றூற்று வண்ணக்கன் தத்தனார் சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் இடம்பெற்றுள்ளது. அது நற்றிணை 298 எண் கொண்ட பாடலாக வருகிறது.
அவன் செல்ல நினைத்த வழி
பாலைநில ஆடவர் தண்ணுமை முழக்கத்துடன் வழிப்பறி செய்வர். பறவைகளையும் பிடிப்பர்.
இந்த முழக்கத்தைக் கேட்டுக் கழுகுகளே பறந்தோடிப்போய் தன் இனத்தோடு சேர்ந்துகொள்ளுமாம்.
பகுப்பு:சங்கப் புலவர்கள்
பஹருல் இஸ்லாம்
thumb|க au ஹாட்டி உயர்நீதிமன்றத்தில் நீதிபதி பஹருல் இஸ்லாம் உரை நிகழ்த்தினார். நீதிபதி பஹருல் இஸ்லாம் ஓர் இந்திய அரசியல்வாதி மற்றும் இந்திய உச்ச நீதிமன்ற நீதிபதி ஆவார். இவர் இந்திய பாராளுமன்றத்தில் மாநிலங்களவை உறுப்பினராக இந்திய தேசிய காங்கிரஸ் சார்பாக தேர்வு செய்யப்பட்டார். பிறகு 1972 ஆம் ஆண்டு இவர் மாநிலங்களவை உறுப்பினர் பதவியை இராஜினாமா செய்து விட்டு குவாகத்தி உயர் நீதிமன்றம் தலைமை நீதிபதியாக நியமிக்கபட்டார். இஸ்லாம் உச்சநீதிமன்ற நீதிபதி பதவியில் இருந்து ஓய்வு பெற்ற பிறகும் உயர் நீதிமன்றம் இவரை திரும்ப அழைத்து நீதிபதியாக ஆக்கியது.
இவர் நகர்ப்புற கூட்டுறவு வங்கி ஊழல் வழக்கில் அப்போதைய பீகார் காங்கிரஸ் முதல்வர் ஜகன்னாத் மிஸ்ராவை விடுவித்து தீர்ப்பு அளித்தார். இந்த தீர்ப்பிற்கு பின்னர் உச்சநீதிமன்ற தலைமை நீதிபதி பதவியில் இருந்து ராஜினாமா செய்து மாநிலங்களவைக்கு தேர்ந்தெடுக்கப்பட்டார்.
ஆரம்ப கால வாழ்க்கை
இஸ்லாம் அசாமி ன் காமரூப் மாவட்டத்தில் உடியானா பி.எஸ். ரங்கியா கிராமத்தில் பிறந்தார். பின்னர் குர்டன் உயர்நிலைப் பள்ளியில் படித்தார்.
தொழில்
இஸ்லாம் 1951 ஆம் ஆண்டு அசாம் உயர்நீதிமன்றத்தின் வழக்கறிஞராகவும், 1958 இல் உச்ச நீதிமன்றத்தின் வழக்கறிஞராகவும் சட்டப்பணியை தொடங்கினார். இவர் 1956 ஆம் ஆண்டு இந்திய தேசிய காங்கிரஸ் கட்சியில் சேர்ந்தார். 1962 ஆம் ஆண்டு முதலாம் முறையாகவும், 1968 ஆம் ஆண்டு இரண்டாவது முறையாக மாநிலங்களவைக்கு உறுப்பினராக தேர்வு செய்யப்பட்டார். பின்னர் 1972 ஆம் ஆண்டில் மாநிலங்களவையில் இருந்து ராஜினாமா செய்த இவர் அப்போதைய அசாம் மற்றும் நாகாலாந்து உயர் நீதிமன்றத்தின் (இப்போது குவஹாத்தி உயர் நீதிமன்றம்) நீதிபதியாக 20 ஜனவரி 1972 அன்று நியமிக்கப்பட்டார். இவர் 11.3.1979 அன்று குவஹாத்தி உயர்நீதிமன்றத்தின் செயல் தலைமை நீதிபதியாக நியமிக்கப்பட்டு, ஜூலை 7, 1979 இல் குவஹாத்தி உயர்நீதிமன்றத்தின் தலைமை நீதிபதியாக நியமிக்கபட்டார். இவர் 1980 ஆம் ஆண்டு மார்ச் 1, அன்று ஓய்வு பெற்றார். ஆனால் 1980 ஆம் ஆண்டு டிசம்பர் 4 ஆம் தேதி இவர் இந்திய உச்சநீதிமன்றத்தில் நீதிபதியாக நியமிக்கப்பட்டார். ஓய்வுபெற்ற நீதிபதி பொதுவாக உச்சநீதிமன்றத்தில் நியமிக்கப்படுவதில்லை. ஆனால் இஸ்லாம் அவர்களுக்கு மட்டும் இப்படி செய்யப்பட்டது. மேலும் இவர் பதினைந்து மாதங்களுக்குப் பிறகு ஓய்வு பெற முடி செய்தார். காங்கிரஸ் கட்சி வேட்பாளராக அசாமின் பார்பேட்டாவிலிருந்து மக்களவைக்கு போட்டியிட 1983 ஜனவரி 12 அன்று இவர் உச்சநீதிமன்றத்தில் இருந்து ராஜினாமா செய்தார் இருப்பினும் 1984 இந்திய பொதுத் தேர்தலில் அசாமில் தேர்தல்கள் ஒத்திவைக்கப்பட்டபோதும் இவர் ஒரு மாநிலங்களவை உறுப்பினராக தேர்வு செய்யப்பட்டார்.
இவர் கவுகாத்தி உயர்நீதிமன்ற வழக்கறிஞர் சங்கத்தின் உறுப்பினராக இருந்தார். ஆனால் அந்த சங்கத்தின் தலைவராக பணியாற்றவில்லை.
குழுக்கள்
1987 ஆம் ஆண்டு நீதிபதி பஹருல் இஸ்லாம் ஊனமுற்றோரின் உரிமைகள், சம வாய்ப்புகள் மற்றும் முழு பங்களிப்பை வலியுறுத்தும் சட்டத்தை உருவாக்கப்பட்ட குழுவில் நியமிக்கபட்டார்.
குறிப்புகள்
பகுப்பு:1993 இறப்புகள் பகுப்பு:1918 பிறப்புகள் பகுப்பு:இந்திய உச்ச நீதிமன்ற நீதிபதிகள் பகுப்பு:Pages using deprecated image syntax பகுப்பு:இந்திய முஸ்லிம்கள்
வரட்டனபள்ளி ஊராட்சி
வரட்டனபள்ளி ஊராட்சி (Varattanapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள பர்கூர் வட்டாரத்தில் அமைந்துள்ளது. இந்த ஊராட்சி, பர்கூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6658 ஆகும். இவர்களில் பெண்கள் 3253 பேரும் ஆண்கள் 3405 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பர்கூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
புதுச்சேரி கலங்கரை விளக்கம்
புதுவையில் இரண்டு கலங்கரை விளக்கங்கள் உள்ளன.
பழைய கலங்கரை விளக்கம்
ஜூலை 1 ஆம் தேதி 1836அம் ஆண்டு ஒளிவீசி பயன்பாட்டுக்கு வந்தது. 29 மீட்டர் உயரம் கொண்டது. கவர்னர் செயின்ட் சைமன் ஆட்சிக் காலத்தில் கட்டப்பட்டது. இதன் பொறியாளர் லூயிஸ் குர்ரே. இதன் அடித்தளம் மட்டும் 9 மீட்டர் ஆகும். 10,000 பிரான்க் (francs) கட்டுமான பணிக்குச் செலவு செய்யப்பட்டது. இதன் விளக்குகள் கடல் மட்டத்தில் இருந்து 90 அடி உயரத்தில் இருந்தது. இதன் கோபுரம் செப்பு உலோகத்தால் ஆனது. புயலின் வேகத்தால் இந்த கட்டிடம் பாதிக்காமல் இருக்க இரண்டு அடுக்குகளைக் கொண்டு இருந்தது. இதன் ஒளியை சுமார் 15 மைல் தூரம் வரை பார்க்க முடிந்தது சோழர் ஆட்சிக் காலத்தில் சோழமண்டலம் என்று அழைக்கப்பட்டு பின்பு போர்த்திகேயர்களால் கோரோமெண்டல் கடற்கரை என்று வழங்கப்பட்ட அந்த கடற்கரை பகுதியில் இயக்கப்பட்ட முதல் கலங்கரை விளக்கம் மட்டும் அல்லது அக்காலகட்டத்தில் இருந்த உலகின் நவீன 250 கலங்கரை விளக்கத்தில் இதுவும் ஒன்று. இது செயல்படத் தொடங்கியபோது 6 எண்ணெய் விளக்குகளும் அவற்றைப் பிரதிபலிக்க 2 வெள்ளி பிரதிபலிப்பான்களும் பயன்படுத்தப்பட்டன. அந்த எண்ணெய் விளக்கைத் தினமும் மாலை ஏற்றுபவர்க்கு ஆண்டுக்கு 600 (francs) சம்பளமாக வழங்கப்பட்டது. அந்த எண்ணெய் விளக்கின் திரியை 12 மில்லிமீட்டர் உயரம் தூக்கிவிட்டு பின்பு அதற்கு ஒளி இடுவார். 1913 ஆம் ஆண்டு அவை மின் விளக்குகளாக மாற்றப்பட்டன. 1931 ஆம் ஆண்டு அதன் ஆற்றல் மேம்படுத்தப்பட்டு சுழலும் பிம்பம் கொண்டதாக மாற்றப்பட்டது. 36 நொடிக்கு ஒரு முழு சுழற்சி கொண்டதாக மாற்றபட்டது. அதன் சுழலும் பிம்பம்திறன் 28 கடல் மைல் வரை தென்பட்டது. 1954 நவம்பர் மாதம் வரை பிரெஞ்சு அரசு இந்தக் கட்டிடத்தை கொடி ஏற்ற பயன்படுத்தியது அதன் பின்பு இந்திய அரசால் புதுச்சேரியில் முதன் முதலாகக் கொடி ஏற்ற இக்கட்டிடம் பயன்படுத்தப்பட்டது. இதன் அடிப்பாக கட்டிடம் முதலில் சதுரமாக இருந்தது. பின்பு வட்டமாக மாற்றி அமைக்கப்பட்டது.
புதிய கலங்கரை விளக்கம்
10 டிசம்பர் 1979ஆம் ஆண்டு பயன்பாட்டுக்கு கொண்டு வரப்பட்டது .இதன் உயரம் 48 மீட்டர் ஆகும் .இந்திய அரசாங்கத்தின் கப்பல் கட்டுமானத்துறைக்கு கீழ் செயல் பட்டு வருகிறது .தினமும் மாலை மூன்று மணி முதல் ஐந்து மணி வரை பொது மக்கள் பார்வைக்கு அனுமதிக்கப்படுகிறது. பெரியவர்களுக்கு நுழைவுக் கட்டணமாக ரூபாய் 10 வசூலிக்கப் படுகிறது.
மேற்கோள்கள்
பகுப்பு:புதுச்சேரி __INDEX__ __NEWSECTIONLINK__ பகுப்பு:புதுச்சேரி அரசு பகுப்பு:இந்தியாவில்_உள்ள_கலங்கரை_விளக்கங்கள் பகுப்பு:இந்தியக்_கட்டிடக்கலை
மதுரை முக்குறுணிப் பிள்ளையார்
thumb|right|250px|மதுரை முக்குறுணிப் பிள்ளையார் முக்குறுணிப் பிள்ளையார் சன்னிதி மதுரை மீனாட்சி அம்மன் கோவிலில் அமைந்துள்ளது. மீனாட்சி அம்மன் சன்னதிக்கும் சுந்தரேசுவரர் சன்னதிக்கும் இடையே கிளிக்கூண்டு மண்டபத்துக்கு வடக்குப் புறம் அமைந்துள்ளது. இந்த பிள்ளையார் சிலை மிகப் பெரியது. பத்தடி உயரமிருக்கலாம்.
வரலாறு
மீனாட்சி அம்மன் கோவில் கட்டிய போது மன்னர் திருமலை நாயக்கர் கோவில் கட்ட மண் வேண்டி மதுரை நகருக்கு வெளியில் அமைந்துள்ள வண்டியூர் என்ற இடத்தில் ஒரு பெரிய தெப்பக்குளத்தை வெட்டினார். அந்த சமயம் அவர் இந்த முக்குறுணிப் பிள்ளையாரைக் கண்டெடுத்தார். தொடர்ந்து கோவில் பணிகள் நடந்தன. இறுதியில் முக்குறுணிப் பிள்ளையாரை மீனாட்சி அம்மன் கோவிலிலேயே தனி சன்னதி அமைத்து நிறுவியுள்ளார்.
விநாயக சதுர்த்தி கொழுக்கட்டை
விநாயக சதுர்த்தி மீனாட்சி அம்மன் கோவிலில் விமரிசையாகக் கொண்டாடப்படுகிறது. இந்த நிகழ்வின்போது இந்த முக்குறுணிப் பிள்ளையாருக்கு மிகப் பெரிய ஒற்றைக் கொழுக்கட்டையைப் படைக்கிறார்கள். இந்தக் கொழுக்கட்டை செய்வதற்கு மூன்று குறுணி அரிசி பயன்படுத்தப் படுகிறதாம். குறுணி என்பது பண்டைய பாண்டிய நாட்டு முகத்தலளவை ஆகும். அதாவது ஒரு குறுணி என்பது நான்கு படிகள். மூன்று குறுணி என்றால் 12 படிகள். பிள்ளையாருக்கு படைக்கப்பட்ட பின் கொழுக்கட்டை பிரசாதமாக பக்தர்களுக்கு வழங்கப் படுகிறது.
மூன்று குறுணி அரிசியை மாவாக இடித்து, அதில் ஒரே கொழுக்கட்டையாகச் செய்து, விநாயக சதுர்த்திக்குப் படைப்பதால் இந்தப் பிள்ளையாரை 'முக்குறுணிப் பிள்ளையார்' என்கின்றனர்.
மேலும் பார்க்க
பகுப்பு:இந்துக் கடவுள்கள் பகுப்பு:மதுரை மாவட்டம்
பெரியகுளம் கல்வி மாவட்டம்
பெரியகுளம் கல்வி மாவட்டம் என்பது தேனி முதன்மைக் கல்வி மாவட்டத்தில் உள்ள இரு கல்வி மாவட்டங்களில் ஒன்றாகும். தேனி மாவட்டத்தின் பெரியகுளம் வருவாய்க் கோட்டத்தின் கீழுள்ள பெரியகுளம், ஆண்டிபட்டி மற்றும் தேனி வட்டங்களிலுள்ள அனைத்து உயர்நிலை மற்றும் மேல்நிலைப் பள்ளிகளும் இக்கல்வி மாவட்டத்தின் எல்லைகளுக்குட்பட்டதாக இருக்கின்றன. இக்கல்வி மாவட்டத்திற்கு மாவட்டக் கல்வி அதிகாரி தலைமை அதிகாரியாக இருக்கிறார்.
பகுப்பு: தேனி மாவட்டம் பகுப்பு: தேனி மாவட்டப் பள்ளிகள்
மஹிபால் தாண்டா
மஹிபால் தண்டா ( Mahipal Dhanda ) என்பவர் ஒரு இந்திய அரசியல்வாதியாவார். இவர் அரியானா சட்டமன்றத்தின் சட்டப் பேரவை உறுப்பினர் ஆவார். பாரதிய ஜனதா கட்சியின் உறுப்பினராக 2014 மற்றும் 2019 அரியானா சட்டப் பேரவைத் தேர்தலில் பானிபத் ஊரகம் தொகுதியிலிருந்து அரியானா சட்டமன்றத்திற்குத் தேர்ந்தெடுக்கப்பட்டார்.
குறிப்புகள்
பகுப்பு:1974 பிறப்புகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அரசியல்வாதிகள் தொடர்புடைய குறுங்கட்டுரைகள்
தேரிருவேலி வீரமாகாளியம்மன் கோயில்
தேரிருவேலி வீரமாகாளியம்மன் கோயில் தமிழ்நாட்டில் இராமநாதபுரம் மாவட்டம், தேரிருவேலி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வீரமாகாளி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:இராமநாதபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அண்டமி அருனாச்சலேஸ்வரர் கோயில்
அண்டமி அருனாச்சலேஸ்வரர் கோயில் தமிழ்நாட்டில் தஞ்சாவூர் மாவட்டம், அண்டமி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அருனாச்சலேஸ்வரர், அம்மன் சன்னதிகளும், குரு பகவான்விநாயகர், முருகன், அருன்மிகு வள்ளி, தெய்வானை உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
கும்பாபிஷேகம்
இக்கோயில் கடைசியாக 6 டிசம்பர் 2019 அன்று, மஹா கும்பாபிஷேகம் நடைபெற்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பூஜா ஜோசி
பூஜா ஜோசி (Puja Joshi)(பிறப்பு-28 சூன் 1992) என்பவர் இந்தியத் தொலைக்காட்சி நடிகை ஆவார். இவர் கலர்ஸ் குசராத்தி  தொலைக்காட்சியில் ஒளிபரப்பப்பட்ட குடும்ப நகைச்சுவை தொடரான சேயில் சாரு சாசுதிரி என்ற வேடத்தில் நடித்தற்காக நன்கு அறியப்படுகிறார். குங்கும் நா பக்லா பத்யா என்ற கலர்ஸ் குஜராத்தி அலைவரிசை தொடர் நிகழ்ச்சியில் குங்குமமாக நடித்ததற்காக ஜோசி மிகவும் பிரபலமானவர்.
பூஜா, ஸ்டார் பாரதில் கால் பைரவ் ரஹஸ்யா, சேனல் விஇன் தி பட்டி ப்ராஜெக்ட் போன்ற பல இந்தி தொலைக்காட்சி நிகழ்ச்சிகளையும், மானவ் கோஹில், கார்கி பட்டேல் போன்ற தொலைக்காட்சி நட்சத்திரங்களுடன் இணைந்து நடித்துள்ளார். சோனி பல் மற்றும் ஸ்டார் மூவிஸ் இந்தியாவின் விளம்பரத்திலும் இவர் இடம்பெற்றுள்ளார்.
ஆரம்ப வாழ்க்கை மற்றும் கல்வி
பூஜா ஜோசி மும்பையில் பிறந்து வளர்ந்தவர். இவர் பாதுகாப்புப் படையில் பணியாற்றியவர்களின் பின்னணியினை கொண்ட குடும்பத்திலிருந்து வந்தவர். இவரது தந்தை இந்திய வான்படையில் பணியாற்றினார். மும்பை மிதிபாய் கல்லூரியில் உயிர்த்தொழில்நுட்பவியல் பட்டப்படிப்பை முடித்துள்ளார் பூஜா.
விருதுகள் மற்றும் பரிந்துரைகள்
விருதுகள் மற்றும் பரிந்துரைகளில் பின்வருவன அடங்கும்:
மேற்கோள்கள்
பகுப்பு:1992 பிறப்புகள் பகுப்பு:இந்திய தொலைக்காட்சி நடிகைகள் பகுப்பு:வாழும் நபர்கள்
வைர சூத்திரம்
thumb|363x363px|சீன டயமண்ட் சூத்ரா நூல், உலகில் பழமையான அச்சிடப்பட்ட புத்தகம். வைர சூத்திரம் அல்லது வஜ்ர சூத்திரம் (Diamond Sūtra; சமசுகிருதம்:Vajracchedikā Prajñāpāramitā Sūtra) என்பது மகாயான (பௌத்தம்) சூத்திரம்  ஆகும். இந்த டயமண்ட் சூத்ராவானது, கிழக்கு ஆசியாவில் மிக செல்வாக்கு உள்ள மகாயான சூத்திரங்களில் ஒன்றாகும். ஜென் புத்தசமயத்தில் உள்ள பக்தி மற்றும் ஆய்வு ஆகியவற்றுக்கு ஒரு முக்கிய பொருளாக உள்ளது. இப்பொழுதும் அழியாமல் உள்ள ஆரம்பகால அச்சுப் புத்தகம் இது ஆகும்.
டயமண்ட் சூத்ராவின் சீன பதிப்பு ஒன்றின் நகலானது, ஆரேல் ஸ்டீன் என்பவரால் 20 ஆம் நூற்றாண்டின் தொடக்கத்தில் மஹாயனவிம்சிகா கையெழுத்துப் பிரதிகளில் கண்டெடுக்கப்பட்டது, இது கி.பி. 868 மே. 11 தேதியில் அச்சிடப்பட்டது.. இது கூட்டன்பர்க்கின் விவிலியம் அச்சிடப்படுவதற்குக் கிட்டத்தட்ட 586 ஆண்டுகளுக்கு முன்பு நடந்திருக்கிறது. இந்த நூலின் ஒரு பிரதி பிரிட்டிஷ் நூலகத்தில் பாதுகாக்கப்படுகிறது. டைமண்ட் சூத்ரா நூலின் முகப்பில் அச்சிடப்பட்ட ஓவியம்தான், உலகிலேயே அச்சிடப்பட்ட முதல் ஓவியம் அட்டைப்படமும் என்பது குறிப்பிடத்தக்கது. இந்த நூல் குறித்து பிரித்தானிய நூலகம், The earliest complete survival of a dated printed book. (உலகின் பழமையான முழுமைபெற்ற, தேதி இடப்பட்ட அச்சு நூல்) என்று குறிப்பிடுகிறது."
மேற்கோள்கள்
பகுப்பு:சீன நூல்கள் பகுப்பு:மகாயான சூத்திரங்கள் பகுப்பு:ஒன்பதாம் நூற்றாண்டு
திருத்தியமலை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மூவர் கோயில், கொடும்பாளூர்
சங்க காலத்திலிருந்து புகழ்பெற்று விளங்கும் கொடும்பாளூர் என்ற ஊரில் அமைந்துள்ளது மூவர் கோயில்.
அமைவிடம்
திருச்சியிலிருந்து மதுரை செல்லும் வழியில் விராலிமலையை அடுத்து, புதுக்கோட்டையிலிருந்து 36 கி.மீ. தொலைவிலும், திருச்சியிலிருந்து 42 கி.மீ. தொலைவிலும், கொடும்பாளூர் அமைந்துள்ளது. புதுக்கோட்டை மாவட்டத்தில் உள்ள இவ்வூர் கொடும்பை நகர் என்று அழைக்கப்பட்டது.
மண்டபங்கள்
மூன்று கோயில்களிலும் சிவலிங்கம் அமைக்கப்பட்டுள்ளது. தெற்கும் வடக்குமாக கட்டப்பட்டுள்ள இம் மூன்று கோயில்களும் காலபோக்கில் வடக்குப் பக்கம் அமைந்திருந்த கோயில் இடிந்து போனது. அதன் அடித்தளம் மட்டுமே தற்போது உள்ளது. மூவர் கோயில் ஒவ்வொன்றிலும் கருவறை, அர்த்த மண்டபம் ஆகியவை உள்ளன. இம்மூன்று கோயில்களும் மேற்கு திசை நோக்கி உள்ளன. மூன்று கோயில்களுக்கும் பொதுவாக ஒரு மகா மண்டபம் இருந்துள்ளது. இம்மண்டபமும் அழிந்து தற்போது அடித்தளம் மட்டுமே உள்ளது. கோயிலானது தாமரை மலர் போன்ற பீடத்தின்மீது அமைக்கப்பட்டுள்ளது. துவாரபாலகர், நந்திஸ்வரர் என ஆகம விதிப்படி அமைக்கப்பட்டுள்ளது. மகா மண்டபத்தை அடுத்து நந்தி மண்டபம், பலிபீடம் அமைந்து இருந்ததற்கான சுவடுகள் மட்டுமே எஞ்சியுள்ளன. பிரகாரச் சுற்றில் பரிவார தேவதைகளுக்காகக் கட்டப்பட்டிருந்த பதினைந்து சந்நிதிகளும் அஸ்திவாரங்கள் மட்டுமே இன்று நம் கண்ணால் காணக் கூடியவை. வடகிழக்கு ஈசான மூலையில் வட்ட வடிவில் நேர்த்தியாக அமைந்த படிக்கிணறு அமைந்துள்ளது. இக்கோயிலைச் சுற்றி பெரிய திருமதில் இருந்தற்கான தடயம் மட்டுமே எஞ்சியுள்ளது.
கருவறை, விமானம்
மூலவர் விமானத்தின் கற்கள் ஒன்றின் மீது ஒன்றாக அழகாக அடுக்கி வைக்கப்பட்டுள்ளது. ஒரு கல்லின்மீது மற்றொரு கல்லை அடுக்கி அந்த பாரத்தைக் கொண்டு விமான உட்பகுதி கூம்பு போல காணப்படுகிறது. வெளியிலிருந்து பாரக்கும்போது இறுக்கமாகக் கட்டப்பட்டது. விமானத்தின் உச்சிப்பகுதி திருமந்திரக்கல்லினால் மூடப்பட்டுள்ளது. மாடங்களுக்கு மேல் உள்ள பூத கணங்கள், மகர தோரணங்கள், கூடுகள் ஆகியவை சோழர் காலச் சிற்பிகளால் வடிவமைக்கப்பட்டவையாகும். கருவறை 21' X 21' என்ற அளவில் மேற்கு பார்த்து அமைக்கப்பட்டுள்ளது. விமானம் 32' உயரம் கொண்டது. சுண்ணாம்பு, சாந்து ஏதுமின்றி கற்கள் ஒன்றன் மீது ஒன்றாக அமைக்கப்பட்டுள்ள பாரத்தை கொண்டு விமானத்தின் உள்பகுதி கூம்பு போன்ற உள்கூடாக உருவகப்பட்டுள்ளது. இவை தமிழரின் நாகரிக வளர்ச்சியை, கலாச்சார மேன்மையை உலகத் தரத்திற்கு எடுத்துச் செல்லும் மதிப்புமிக்கவையாகும்.
சிற்பங்கள்
சிவபெருமானின் பல திருவடிவங்கள் புராணக் கதைகளுக்கு ஏற்றவாறு சிற்பங்களாக உள்ளன. அவற்றுள் அர்த்தநாரீசுவரர், வீணாதர தட்சிணாமூர்த்தி, காலந்தக மூர்த்தி, பிக்ஷாடன மூர்த்தி, கஜசம்ஹார மூர்த்தி, திரிபுராந்தகர், ஆலிங்கனமூர்த்தி, கங்காதர மூர்த்தி உள்ளிட்ட சிற்பங்கள் உள்ளன.
சுவடழிந்த கோயில்
இக்கோயிலுக்கு சற்று கிழக்கே ஐந்தலை என்று ஐந்து கோயில்கள் இருந்துள்ளன. இவை அழிந்து தற்போது அடித்தளம் மட்டுமே காணப்படுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள இந்துக் கோயில்கள் பகுப்பு:வரலாற்று சிறப்புமிக்க இடங்கள் பகுப்பு:தமிழக தொல்லியற்களங்கள் பகுப்பு:சோழர்
மாட்டுக்கால் தாண்டல்
மாட்டுக்கால் தாண்டல் என்பது சிறுவர்கள் கல்லுக்குக் கல் தாண்டிச் செல்லும் ஒருவகை விளையாட்டு.
ஆடும் முறை
மாடு நாலு காலில் நடக்கும்போது அதன் காலடிகள் இரு வரிசையில் பதிவது போன்ற இடங்களில் கற்கள் அல்லது செங்கற்கள் வைக்கப்படும். சிறுவர்கள் தம் இரண்டு கால்களையும் அந்தக் கற்களின்மீது வைத்து அங்குமிங்குமாக முன்னும் பின்னும் நடப்பர். வெறுந்தரையில் கால் ஊன்றுதல் தப்பாட்டம்.
கருவிநூல்
பகுப்பு:சிறுவர் விளையாட்டுகள் பகுப்பு:தமிழர் விளையாட்டுகள்
மணிப்பூர் மாநில காங்கிரசு கட்சி
மணிப்பூர் மாநில காங்கிரசு கட்சி (Manipur State Congress Party) என்பது இந்தியாவின், மணிப்பூர் மாநிலத்தைச் சேர்ந்த முன்னாள் அரசியல் கட்சியாகும். இக்கட்சியானது 1997 ஆம் ஆண்டு வாக்பம்பம் நிபமாச்சா சிங் என்பவரால் தொடங்கப்பட்டது. முன்னாள் சபாநாயகரான நிப்பமச்சாவின் தலைமையிலான அமைச்சர்கள் மற்றும் சட்டமன்ற உறுப்பினர்கள் குழு ஆளும் இந்திய தேசிய காங்கிரசு கட்சியிலிருந்து பிரிந்து இக்கட்சியைத் துவக்கியது. இக்கட்சியானது அடுத்த அரசாங்கத்தை உருவாக்கியது. விவசாயி பயிரை அறுவடை செய்வது இக்கட்சியின் தேர்தல் சின்னமாகும். இக்கட்சியை உருவாக்கிய நிபமாச்சா சிங் 16 திசம்பர் 1997 ஆம் ஆண்டு முதல்வராகப் பதவியேற்றார். 1999 ஆம் ஆண்டு நடந்த மக்களவைத் தேர்தலில் சாபா சிங் என்பவர் இக்கட்சியின் சார்பாக போட்டியிட்டு, அடல் பிகாரி வாச்பாய் பிரதமராக பதவி வகித்த காலத்தில் தேர்ந்தெடுக்கப்பட்டு, மத்திய அமைச்சர் ஆனார்.
காங்கிரசுடன் இணைப்பு
ஏப்ரல் 4, 2014 ஆம் ஆண்டு மணிப்பூர் மாநில காங்கிரஸ் கட்சி காங்கிரஸ் உடன் இணைத்தது. இக்கட்சியில் கடைசியாக தலைவர் பதவி வகித்தவர் வி.மணி சிங் ஆவார்.
போட்டியிட்ட தேர்தல்கள்
மணிப்பூரில் 2002 ஆம் ஆண்டு நடந்த சட்டசபை தேர்தலில், இக்கட்சி 60 இடங்களில் 42 இடங்களில் போட்டியிட்டு ஏழு இடங்களை மட்டுமே வென்றது. இவர்களில் ஐந்து பேர் காங்கிரஸ் கட்சியில் சேர்ந்தனர். பின்னர் 2007 ஆம் ஆண்டு நடந்த சட்டசபைத் தேர்தலில், இக்கட்சி 6 இடங்களில் போட்டியிட்டது, ஆனால் போட்டியிட்ட அனைத்து தொகுதிகளிலும் தோல்வியைச் சந்தித்தது.
மேற்கோள்கள்
பகுப்பு:1997இல் நிறுவப்பட்ட அரசியல் கட்சிகள் பகுப்பு:இந்திய அரசியல் கட்சிகள்